
SAVAITINIS „AIDO“ PRIEDAS ŪKININKAMS : 


Šių metų derlius mūsų krašte 


"Šių metų ankstyvas, bet šaltas pa- 
vasaris pranašavo blogus metus. Šalti 
ir sausi vėjai pūtė beveik ligi liepos 
mėnesio. kininkai, nesulaukę lietaus, 
bėrė sėklas į perdžiūvusią žemę ir sa- 


vaitėmis laukė, kada jos apdigs. Be 
drėgmės sėklos dygo labai lėtai ir re- 
tai, o kai kur ir visai nedygo. Ten 


ūkininkas turėjo atarti ir antrą kartą 
sėti. Kilo žmonėse nerimas: praėjo ge- 
gužės mėnuo, įpusėjo ir birželis, o lie- 
taus vis nėra, laukuose tuščia, neža- 
liuoja. 

Zieminiai. Nerimas buvo juo 
didesnis, kad ir žieminiai iš po žie- 
mos daugelyje vietų blogai atrodė. Pe- 
reitą žiemą sniegas nukrito ant nesu- 
šalusios žemės, dėl to žieminiai, 
ypač rugiai daug kur išretėjo, pavasarį 
pasirodė rugių pelėsiai, kurie dar labiau 
rugius sunaikino. Teko kai kam ruglai 
pavasarį net atarti ir toje vietoje pa- 
sėti vasarojų, vėliau — jau liepos mė- 
nesį atšilo ir ėmė gausiau lyti. Pradėjo 
taisytis ir pasėliai, o ypač vasarojus ir 
pievos. Rugiams tas lietus mažai jau 
ką bepadėjo, nes kur buvo pleikės, 
ten jos ir pasiliko, susitaisė kiek tik 
tie, kurie iš po žiemos gyvi išliko. 
Dėl to šių metų rugių derlius, apskritai 
imant, nekoks. Ypatingai nukentėjo ge- 
resnės rugių atmainos, kurios labiau 
bijo pelėsių. Tik Tverečiaus apylinkė- 
je, kur sėjama daugiausia paprasti, bi- 
ruoliai, pelėsiams atsparūs rugiai, rugių 
derlius buvo visai geras. Pažymėtina, kad 
ir lengvose žemėse šiemet rugiai ne taip 
nukentėjo, kaip sunkiose. Taip pat ne- 
blogas, palyginti, rugių derlius ir Su- 
valkijoje, nors vis dėlto ne toks, kaip 
kitais metais. Nors rugių derlius šie- 
met ir nekoks, bet savo reikalams — 
duonai ūkininkams dar užteks, juo la- 
biau, kad rugių nedateklių papildė vėliau 
susitaisęs vasarojus, 

Vasarojus. Pradėjus liepos mė- 
nesį lyti ir gerokai atšilus, ėmė taisytis 
vasarojus. Nusiminę ūkininkai pralinks- 
mėjo. Rodos, nežinia iš kur tas vasa- 
rojus ir atsirado — dėl sausrų buvo ap- 
dygęs labai retai, o palijus, kad susi- 
ėmė, tai net malonu pažiūrėti. Lietus 
atgaivino ir tuos grūdus, kurie gulėjo 
sausoje žemėje, kaip pelenuose. Vė- 
liau suaugę, veikiant geroms oro są- 
lygoms, pasivijo pirmuosius, ir nors 
paskui nelygiai noko, bet vis tiek vasa- 
rojaus derlių žymiai pataisė. Patys ūki- 
ninkai įvertina, kad šių metų vasaro- 


jaus (avižių, miežių, ankštinių) derlius 
visai netikėtai išėjo geras: bus ne tik 
sau, bet dar ir parduoti. 

Šienas ir dobilai. Šieno šiemet 
mažiau ir mažesnė vertė. Paprastai 
šienapiūtė prasideda mūsų krašte bir- 
želio mėnesio pabaigoje. Siemet dėl 
sausrų žolė nesužėlė, o belaukiant, kol 
daugiau prižels, nusitęsė šienapiūtė, 
žolė pernoko, todėl ir šieno vetė ma- 
žesnė, nors užtat daugiau jo gauta, nei 
per ankstyvą šienapiūtę. Dobilų der- 
lius šiemet vidutiniškas. Dvižolių pir- 
moji žolė buvo menkesnė, bet užtat 
gražiai užaugo antroji žolė. Šienapiū- 
tės metu buvo lietus, kai kam šieną 
ir dobilus kiek papūdė, bet dėl to 


žmonės labai nesiskundžia — pašaro 
šiemet turės. 
Limzi. Blogiau šiemet išėjo su li- 


nais, kuriems sausas pavasaris labiau- 
siai pakenkė. Daugiausia nukentėjo 
anksti sėti linai, kuriuos sugadino ne 
tik sausra, bet ir sausros metu užpuo- 
lusios žemės blusos. Kai kur šiemet 
linų ir rauti nereikėjo, nes visai pra- 
puolė, arba neapsimokėjo rovimui lai- 
ko gaišinti. Vėliau sėti linai geresni, 
nes jų augimo metu ėmė jau lyti. 


Geriau užaugintų linų galvingumas 


neblogas, o koks bus pluoštas, dar ne- 
žinia, nes dar neprasidėjo linų myni- 
mas, 

Šakniavaisiai ir daržovės. 
Bulvių derlius vidutiniškas. Geriau už- 


augo šiemet bulvės slėsnose vietose, 
nes čia ir sausros metu buvo daugiau 
drėgmės. Labiausia nukentėjo bulvės 
lengvose žemėse ir smėliuose, kur šie- 
met bulvių po krūmu ir nedaug ir ma- 
žos, j 

Šakniavaisiai — burokai, griežčiai, 
morkos ir ropės šiemet menkai derėjo. 
Kiek geriau užaugo tik ten, kur ūkinin- 
kai labai stropiai šakniavaisius prižiūrė- 
jo: palaistydavo, supurindavo žemę. 
Šakniavaisiai buvo besitaisą liepos mė- 
nesį, bet vėliau vėl atėjo sausros, to- 
dėl ir negalėjo augti. 

Daržovės—kopūstai, burokėliai, sal- 
džiosios morkos, pamidorai ir agurkai 
dėl tų pačių priežasčių taip pat men- 
kos. Kopūstus dar daugelyje vietų su- 
naikino kirmėlės, todėl nusiskundžiama, 
kad ir virti nebus ko, ne tik parduoti. 
Dėl nederliaus šiemet daržovės, paly- 
ginti, labai brangios buvo vasarą ir ru- 
denį. Neaugo jos kaime, nelabai derėjo 
ir mieste specialiuose daržuose. 

Glaudžiant krūvon visa, kas pasaky- 
ta, galima daryti išvada, kad šių metų 
derlius mūsų krašte vidutiniškas. Vieni 
augalai užaugo geriau, kiti blogiau, bet 
viską bendrai paėmus, gaunasi derlius 
neblogas. Vietomis, kaip apie Tverečių, 
galima pasakyti, kad derlius net geras 
kitur blogiau užderėjusius rugius papil, 
dys geresnis vasarojus. Tuo būdu šie 
met žmonės vargo su duona neturės. 


Agr. M. Kraužlys. 


ŪKIŠKOS NAUJIENOS 


LIETUVOS VALSTYBĖJE 
Perka vikšrinius traktorius. 


Šiemet Žemės Ūkio Ministerija nu- 
pirko 10 vikšrinių traktorių nusausintų 
pievų greitam sukultūrinimui. Šie trak- 
toriai buvo paskirstyti Biržų, Kedainių, 
Panevėžio, Raseinių, Rokiškio, Seinų, 
Telšių, Šiaulių ir Ukmergės apskritims, 
kur laukia didžiausi nusausintų pelkių 
plotai. Vėliau Žemės Ūkio Rūmai nu- 
pirko dar vieną traktorių daug galin- 
gesnį už pirmuosius. Jis traukia ne tik 
vienvagį, bet ir dvivagį pievinį plūgą ir 
gali per dieną suarti 2 — 3 ha plotą. 
Toks traktorius kaštuoja 20000 It. Ki- 


tais metais panašių traktorių ketinama 
nupirkti dar daugiau. Darbas traktoriais 
daugelį kartų yra spartesnis, negu ark- 
liais ir todėl jis pigiau atseina. 


Žemaitukų prieauglis jaunie- 
siems Ūkininkams 


Plungėje yra valstybinis žemaičių ark- 
lių veislės žirgynas. Šio žirgyno prieaug- 
lis seniau būdavo parduodamas iš var- 
Žytinių aukščiausiomis kainomis. Dabar 
Zemės Ūkio Departamentas sutiko par- 
duoti arklių žemaitukų prieauglį jau- 
niesiems ūkininkams be varžytinių. 

iemet bus parduoti 5 eržiliukai ir 1 
kumelaitė, 


2 


Tabako sindikatas išardomas 


Lietuvos Valstybėje yra susidaręs 
tabako fabrikų sindikatas. Tas sindika- 
tas, nežiūrint visuomenės reikalavimų, 
stengdavosi parduoti daugiausia tik tam 
tikrų tabako rūšių, o kitų, labai reika- 
laujamų rūšių, visai neparduodavo. Už 
tai tabako fabrikantus 1935 m. kainų 
tvarkytojas nubaudė 50.000 it, baudos 
ir pareikalavo pardavinėti visų rūšių 
tabaka, kurių tik reikalauja visuomenė. 
Bet sindikatas neilgai klausė kainų tvar- 
kytojo įsakymo, vėliau vėl pradėjo elg- 
tis kaip tinkamas. Dabar kainų tvarky- 
tojas tabako fabrikantus nubaudė 75.000 
It. baudos ir pareikalavo, kad visi fab- 
rikantai išstotų iš sindikato iki š. m, 
lapkričio 1 d. Vėliau tabako prekyba 
vystysis laisvos konkurencijos pagrin- 
dais. Kiekvieno fabrikanto vyriausiu 
tikslu bus įtikti tabako vartotojams. 

Iš tabako prekybos valstybės iždas 
per metus gauna akcizo, muito ir kitų 
mokesčių pavidale apie 13—15 milijonų 
litų pajamų. 


Nustatyta atlyginimas už nu- 
šautus gyvulius 


Žemės Ūkio Ministeris pakeitė atly- 
ginimo normas medžiotojams už nušau- 
tus gyvulius neišnuomotuose miškuose. 
Dabar medžiotojai turės mokėti už 
kiekvieną nušautą kiškį 50 centų, už 
šerną, ožį, ir lapę po 10 litų. Atlygini- 
mas reikės mokėti per miškų urėdus. 


Bitininkai galės papiginta kaina 
pirkti denatūruotą cukrų 


Nuo ateinančio pavasario bus par- 
duodamas bitininkams bitėms penėti 
denatūruotas cukrus žymiai pigesnėmis 
kainomis nei paprastasis. Tuo būdu 
norima padėti labiau praplėsti bitinin- 
kystės šaką. 


Miškų eiguliams perkami dvi- 
račiai 


Sumažinus Miškų Departamentui ei- 
gulių skaičių, pasunkėjo jų darbo sąly- 
gos. Todėl ne visi pėsti gali tinkamai 
prižiūrėti miškų. Kai kurie eiguliai turi 
savus arklius ir raiti eina miško sau- 
gojimo pareigas. Kitiems, kurie arklių 
neturi, bus padedama įsigyti dviračius 
visiems kartu. Eiguliams įsigyti dvira- 
čius padės Miškų Departamentas, 


Didelis susidomėjimas žemės 
ūkio mokyklomis 


Šiemet stojančių kandidatų skaičius 
į žemesniąsias ir vidurinės valstybinės 
žemės ūkio mokyklas buvo labai dide- 
lis. Tačiau dėl vietos stokos tose mo- 
kyklose, teko daryti didelė stojančiųjų 
kandidatų atranka. | 11 žemesniųjų 
valstybinių Žž, ūkio mykyklų buvo pri- 
imta 733 ūkininkaičiai, o į dvi viduri- 
nes Ž. ūkio mokyklas — 66 ūkininkaičiai. 


Papigintos vaistų kainos 


Paaiškėjus, kad dėl brangių vaistų 
kainų vargingesni gyventojai nejsten- 
gia jų nusipirkti, buvo sudaryta komi- 

sija vaistų kainoms ištirti ir papiginti. 
Dabar jau vaistų papiginimo projektas 
yra užtvirtintas ir pradedamas vykdyti 
gyveniman. Pagal šį projektą įvairių 
vaistų kainos bus papigintos nuo 10 — 
iki 70°%. To siekiant bus papigintas 
vaistams vartojamas spiritas, sumažinti 
įvežamiems vaistams muitai ir sumaži- 
namas vaistų urmo sandėlių uždarbis. 
Tokiu būdu, žymiai papigus vaistams, 
jie bus prieinami ir vargingiausiems gy- 
ventojams Nuo to turės sustiprėti vi- 
suomenės sveikatingumas. 


Premijuoja naujus sodus 


_ Kaip kasmet, taip ir šiemet Žemės 
Ūkio Rūmai premijuoja naujai užveisia- 
mus sodus. Numatyta šiemet premi- 
juoti daugiau, kaip 40.000 medelių. 
Premijos bus duodamos pinigais po 1 
litą už kiekvieną pirktą ir tinkamai pa- 
sodintą medelį tiems ūkininkams, kurie 
iki šiol neturi visai sodo arba turi ne- 
daugiau, kaip 40 ha ūkio reikalams 
naudojamos žemės. Šie ūkininkai pri- 
valo tačiau šiemet pasodinti ne mažiau 
kaip 20 obelaičių. Didžiausia premija 
vienam ūkininkui gali siekti iki 50 litų. 
Šios premijos duodamos per apskričių 
agronomus, jiems kontroliuojant. 


Grūdų kainos 


Lietuvos Valstybėje grūdus supirki- 
nėja „Lietūkio“ skyriai ir kooperatyvai. 
Už grūdų 100 kg. dabar mokama tokios 
kainos: kviečiai 20,50 — 22,50 lt, ru- 
giai 16—18 lt., miežiai 15—17 lt., avi- 
žos 13—15 lt., sėmenys 28 lt. Kaip ma- 
tome, javų kainos Lietuvos Valstybėje, 
apskritai imant, šiek tiek aukštesnės, nei 
mūsų krašte, tik sėmenys pigesni. 


MŪSŲ KRASTE IR KITUR 
Labai perka skiepus 


Šiemet mūsų krašto ūkininkai labai 
perka vaismedžių skiepus ir užveisia 
naujus erba papildo senesnius sodus. 
Neatsižvelgiant į tai, kad šiemet skiepų 
kainos kiek pabrango, bet jų pareika- 
lavimas nė kiek nesumažėjo, o net ge- 
rokai padidėjo. 

Tik vienas dar yra skaudus dalykas, 
kad ir šiemet daugelį mūsų ūkininkų 
prigavo su medaliais įvairūs agentai, 
kurie dar vasarą važinėjo po kaimus ir 
rinko medeliams užsakymus, paimdami 
iš ūkininkų rankpinigius arba vekselius. 
Dabar paaiškėjo, kad tiems ūkininkams 
skiepai atsėjo daug brangiau, nei užsi- 
sakant rimtose firmose Vilniuje per sa- 
vus agromus. Be to ir medeliai yra 
niekam tikę, nes siunčiami net iš Gali- 
cijos nuo Tarnovo. Toki medeliai nega- 
lės išlaikyti daug šaltesnių mūsų krašto 
žiemų nei Galicijoje. Ogi, kiek kartų 
apie tai mūsų laikraštį buvo rašyta ir 
perspėta ūkininkai, kad vengtų ir ne- 
klausytų visokių agentų -valkatų, kurie 
vaikščiodami po kaimus siųlosi su dalgė- 
mis, medeliais ir t.t.. Ir kiekvieną kartą 
apgauna ūkininkus. 


Grybų derlius 


Šie metai yra ypatingi visais atžvil- 
giais. Iš pavasario buvo didelės sausros 
ir rodėsi, kad jau žus visi javai. Tik 
antroje vasaros pusėje paaiškėjo, kad 
javai ir pašarai ne tik nežuvo, bet dar 
geresnį davė derlių, kaip kitais metais. 
Taip pat buvo ir su grybais. Tuo pa- 
čiu laiku, kaip ir kitais metais, tik kiek 
pasirodė grybai, gal, per vieną savaitę 
ir vėl pranyko. Po to ilgą laiką visai 
neaugo jie ir jau atrodė, kad šie- 
met daugiau nepasirodys ir buvo 
visi benusivilią, kuriems grybai yra ly- 
giai svarbu, kaip ir javų derlius. Bet 
antroje rugsėjo mėnesio pusėje vėl 
pradėjo augti baravykai ir tai šį kartą 
ne juokais, bet kaip po gerų lietų, 
nors tuo laiku buvo labai sausa. Taip 
grybai augo apie 4 savaites, net iki 
spalio mėnesio 10 d. Kas turėjo laiko 
rinkti baravykus, šiemet gerokai jų pri- 
sirinko. 

Rudnios grybų apdirbimo įmonė 
šiemet taip pat perdirbo apie 7.000 ką 
baravykų: džiovino ir marinavo. 


Kada bus galima išpirkti verslo 
patentus 1939 metams 


Šiemet verslo patentai (świadectwo 
przemyslowe) visoms prekybos, pra- 
monės ir amatų įmonėms 1939 m. bus 
galima išpirkti, pradedant nuo š. m. 
lapkričio mėn. 1 d. ir iki kitų metų pra- 
džios. Juos reikės išpirkti, kaip ir kitais 
metais, vietos iždinėse, tomis pačiomis 
kainomis, kaip ir anksčiau būdavo. Tas 
nė kiek nepasikeitė. Tik pasikeitė tai, 
kad pagal naują įstatymą apie apyvar- 
tos mokesčius, dalis sumos sumokėtos 
už patentą, kuri anksčiau eidavo val- 
stybės iždan, dabar bus paskaityta kar- 
tu su 15°% priedu tos įmonės apyvar- 
tos mokesčių sąskaiton. Ir tik kita, už 
patentą sumokėtos sumos dalis, kuri 
anksčiau buvo skiriama savivaldybėms, 
prekybos mokykloms ir ūkio rūmams, 
ir toliau bus skiriama toms organiza- 
cijoms ir nebus atskaitoma iš apyvar- 
tos mokesčio. Tokiu būdu tik dalis pa- 
tento išlaidų bus įmonininkui paskaityta 
kaip rankpinigiai (zaliczka) a conto kitų 
metų apyvartos mokesčio. 

iuo reikalu netrukus išeis speciali 
instrukcija, kurioje bus smulkios infor- 
macijos apie patentus, 


Gera silkių žūklė prie Islandijos 


Šiaurėje Atlanto naudenyno, Islan- 
dijos pakrasčiuose kasmet pagaunama 
daug silkių. Šiemet silkių žūklė tose 
vietose buvusi labai pasekminga, nes 
ugauta apie 336.000 statinių silkių. 
Praėjusiais metais Islandijos pakraš- 
čiuose silkių buvo suganta 120.000 sta- 
tinių mažiau kaip šiemet. 


———————U 0 Žin r 


Skaitykite ūkiškas knygas bei 
laikraščius ir mokykitės pavyz- 


dingai ūkininkauti. 

Pasaulinė javų gamyba 


Tarptautinis Žemės Ūkio Iastitutas 
Ryme veda viso pasaulio žemės ūkio 
statistikas. Todėl kasmet yra žinoma, 
kiek kuri pasaulio dalis ar paskira val- 
stybė pagamina ir suvartoja grūdų, kiek 
eksportuoja ir kiek jų lieka atsargoje 
kitiems metams. Grūdų kainų svyravi- 
mai svarbiausia pareina nuo bendro 
pasaulinio jų derliaus didumo ir susi- 
dariusios atsargos sandėliuose. Juo toji 
atsarga yra didesnė, juo kainos labiau 
pinga ir atvirkščiai. Vedant minėtas 
statistikas per daugelį metų, dabar jau 
yra žinoma, koks yra bendras visc pa- 
saulio metinis grūdų suvartojimas. To- 
dėl tais metais, kai bendras pasaulinis 
javų derlius yra žymiai didesnis už jų 
suvartojimą, tai iš anksto galima numa- 
tyti, kad grūdų kainos kris. O kai tas 
derlius tik nežymiai prašoka grūdų pa- 
reikalavimą, tada jų kainos gali išsilai- 
kyti pakankamoje aukštumoje arba net 
pabrangsta. 

Šie metai pasižymi gerais javų der- 
liais visose pasaulio dalyse, o ypač 
Europoje. Pradžioje buvo apskaičiuota, 
kad šįmetis Europos javų derlius bus 
didesnis už pernykštį 30 mil. kvintalų 
(1 q=100 kg). Bet dabar minėtas Insti- 
tutas patikrino ir rado, kad šįmetis grū- 
dų derlius yra didesnis net €0 mil. q. 
Taigi praėjusiais metais Europa paga- 
mino 470 mil. q grūdų, o šįmet net 
480 mil. q. Tokiu būdu eksportuojančių 
Europos valstybių javų perteklius bus 
dar didesnis, nei anksčiau buvo numa- 
tyta, Neatsižvelgiant į prasidėjusį Euro- 
pos javų derlių, grūdų kainos Europoje 
galėtų išsilaikyti gamybos išsimokėjimo 
ribose, nepapigtų, jeigu nebūtų kitų 
pasaulio dalių, kurios daug daugiau pa- 
gamina grūdų, nei pačios gali suvar- 
toti, Europa, nežiūrint gero jos derliaus, 
negalėtų savęs išmaitinti. Nors kaikurios 
Europos valstybės eksportuoja savo javų 
perteklius, bet už tai kitos, pramonin- 
gosios valstybės importuoja jų daug 
didesnius kiekius. Pavyzdžiui, Anglija 
savos duonos gali turėti tik 1—2 mė- 
nesiam, o visą likusią dalį turi impor- 
tuoti iš kitur. Europos valstybės savo 
duonos nedateklius dažniausiai paten- 
kina, parsiveždamos grūdų iš Šiau- 
rės ir Pietų Amerikos ir Australijos. 
Todėl ir javų kainų brangumas labiau- 
siai pareina nuo tų pasaulio dalių der- 
liaus. Šiaurės Amerikoje šiemet kviečių 
derlius yra 78 mil. q didesnis už per- 
nykštį, neskaitant kitų javų. Nežinia dar 
koki bus derliai Pietų Amerikoje ir 
Australijoje, kur piūtis bus dar tik apie 
Naujus Metus. Bet ir ten tikimasi gero 
derliaus. 

Europos Valstybės daugiausia atsi- 
veža grūdų iš Kanados, Argentinos,S. S. 
Amerikos Valstybių ir Australijos. Šios 
Valstybės yra didžiausiomis pasaulyje 
javų eksportininkėmis. Ten pigiu būdu 
pagaminama daug didesni javų kiekiai, 
nei savo krašto gyventojai gali jų su- 
vartoti. Mat, ten yra, palyginamai, mažai 
gyventojų, o laisvos žemės — didžiausi 
plotai. Pavyzdžiui, Kanada, turėdama 


11 mil. gyventojų, pagamina vidutiniai 
77 mil. q kviečių, 16 mil. q miežių ir 
42 mil ą avižų. Iš viso ji pagamina 


145 mil. q grūdų. Tokiu būdu vienam 
Kanados gyventojui tenka daugiau, kaip 
13 q grūdų derliaus, visai neskartant 
rugių. Tuo tarpu Lenkijoje keturių svar- 
biausių javų rūšių gamyba nesiekia ir 
4 ą grūdų vienam gyventojui. Argen- 
tina, 12 milijonų valstybė, vidutiniai per 
metus pagamina 68 mil. q kviečių, 7 
mil. q miežių ir 85 mil. kukurūzų. To- 
kiu būdu ir čia vienam gyventojui tenka 
daugiau, kaip 13 q grūdų, neskaitant 
rugių ir avižų. Taigi šiose. valstybėse 
kasmet yra grūdų perteklius, kurį jos 
turi eksportuoti į kitas valstybes. 
Todėl šių valstybių javų eksportas 
diktuoja kainas pasaulinėje grūdų rin- 
koje. O svarbiausia grūdų importininkė 
yra Europa. Tais metais, kai minėtuose 
kraštuose esti mažesni javų derliai ir 
nebūna tokio didelio jų eksporto spau- 
dimo Europon, tada grūdams kainos 
esti geresnės, pabrangsta ir priešingai. 
Importuojančių valstybių javų im- 
portas įvairiais metais bendrai svyruoja 
nuo 135 mil. q iki 190 mil. q. Tuo tar- 


pu valstybių — didžiųjų grūdų ekspor 
tininkių derliaus periekliai net 5 kar: 
tus labiau svyruoja. Tų kraštų derliai 
labiausiai pareina nuo vasaros drėgnumo. 
Kai esti daugiau lietaus ir derliai būna 
geri, o kai esti sausa vasara, tai der- 
liai katastrofališkai sumažėja. Pavyz- 
džiui, bendrai kviečių derlius Šiaurės 
Amerikoje 1934 m. siekė 222 mil. ą, 
o 1937 m. — 370 mil. q. Reiškia, buvo 
net 66,77/1 didesnis. Europos žemės 
ūkio kultūra yra daug atsparesnė kli- 
mato įtakoms. Todėl čia ir tokių dide- 
lių derliaus svyravimų nebūna. Pavyz- 
džiui, Europoje 1936 m. buvo blogiausi 
javų derliai per 8 paskutinius metus. 
Tada buvo sukulta 403 mil. q grūdų. 
1938 m. derlius yra labai geras ir duos 
455 mil. q. grūdų. Tačiau čia derliaus 
padidėjimas sudaro tik 12,99/4. 

Mūsų krašte javų kainos, palyginus 
su pernykštėmis, labai atpigo. Tačiau 
paskutiniu laiku apsistovėjo ir, nors yra 
labai pigios, neapmokančios ir gamy- 
bos išlaidų, bet labiau jau nepinga. Tuo 
tarpu javų pristatymas rinkon nėra di- 
delis, nes ūkininkai dar neišsikū'ė. Bet 
netrukus javų prekyba turės pagyvėti 
ir jų apyvarta padidės, tik ar pasitaisys 
kainos, dabar dar sunku ką pasakyti. 


M. Č. 


Has reikia atminti, uždarant gyvulius (vartan 


Mūsų krašte beveik“visi naminiai 
gyvuliai vasarą ir rudenį minta tiktai 
ganykla. Kaikur kiaulės laikomos tvarte 
ir vasarą. Tačiau ir jos tada penimos 
įvairiomis žolėmis ir atolais, taigi kaip 
ir ganykla minta. Per vasarą mūsų gy- 
vulių virškinimo latakas pripranta ir 
prisitaiko prie sultingų pašarų. Ypač ru- 
denį visoki atolai yra sultingi ir vešlūs. 

Jau seniai ūkininkai pastebėjo, kad 
labai dažnai rudenį, uždarius tvartan 
gyvulius ir pradėjus juos šerti tiktai 
sausais pašarais, pasireiškia gyvulių 
virškinimo latako sutrikimai. Dažniau- 
siai smarkiai sukietėja viduriai. Toki 
virškinimo latako negalavimai labai nei- 
giamai atsiliepia į gyvulių gamybą (su- 
mažėja pienas, gyvuliai suliesėja). Pa- 
vasarį, staiga išginus į ganyklą, pasi- 
reiškia gyvulių pilvo paleidimai, kas 


labai kenkia jų sveikatai ir sumažina 
laikinai gamybą, kol net viduriai susi- 
normuoja. 


Kad būtų galima išvengti šių nema- 
lonių gyvulių susirgimų, reikia ūkinin- 
kams sumaniau ir atsargiau juos šerti, 
pereinant nuo sultingo pašaro prie sau- 
so žiemos pašaro, o pavasarį atvikščiai. 
Rudenį, kada diena jau esti trumpa ir 
ganykloje gyvuliai pakankamai nepriėda, 
reikia juos, parginus namo, prišerti 
sausu pašaru — šienu, dobilais ir šiau- 
dais. Tada ne tik gyvuliai bus sotesni, 
bet kartu pratinsis ir prie sauso pašaro. 
Jei staigiai oras atšąla ir esame pri- 
versti gyvulius iškart uždaryti tvartan, 
o ganyklon negalime išleisti, tai tada 


tvarte privalome laipsniškai juos pri- 
pratinti prie sausųjų pašarų, nenusto- 
dami jiems duoti ir sultingųjų, žaliųjų 
pašarų. Žaliųjų pašarų prieš žiemą ūki- 
ninkas visada turi pakankamai. Čia vi- 
sų pirma turime omenyje runkelių, 
morkvų ir kopūstų lapus ir luišelius bei 
kotus. Šie pašarai yra ne tik labai sul- 
tingi, nes turi net iki 920/; vandens, 
bet kartu yra ir maistingi, ir turi daug 
vitaminų, taigi yra ir sveiki. Tačiau ir 
šitų lapų karvėms reikia duoti su sai- 
ku, nes per didelės jų duoklės gali 
karvėms paleisti pilvus. Duodant pa- 
kankamai šieno ir šiaudų, vienai karvei 
per dieną galima sušerti lapų iki 20 ką 
ir dar daugiau. Pradėjus karvėms lapus 
šerti, pradžioje jų reikia duoti po ma- 
žiau ir tik po keleto dienų galima pri- 
eiti prie pilnos duoklės. Mat, pradėjus 
iškart po daug duoti lapų, galima pa- 
leisti vidurius, o to reikia labiausiai 
vengti. ; 

Šiuo atveju, kalbėdami apie gyvulių 
šėrimą, turime omenyje pirmučiausiai 
karves, nes jos yra tam jautriausios ir 
jiems daugiausiai lapus ir sušeriame. 

eriant šakniavaisių lapus, luišelius ir 
kopūstų kotus, reikia dar gerai juos 
perrinkti, kad nepadavus karvėms su- 
pūvusių, supelėjusių ar sukaitusių lapų 
ir kitų pašarų, nes tas labai joms ken- 
kia: gali sukelti išputimus ir užsinuo- 
dyjimus. Tas ypač kenkia veršingoms 
karvėms, ir gali net būti jų išsimetimo 
priežastimi. Be to, lapus ir kitus ža- 
lius pašarus, prieš duodant gyvuliams, 

reikia apžiūrėti, kad jie nebūtų labai 
žemėti, smėliuoti. Jeigu yra žemėti, 
reikia juos pirma išplauti. 

Šakniavaisių luišelius ir kopūstų ko- 
tus reikia kiek perkapoti, kad karvės 
jais nepaspringtų. 

Taip pat reikia vengti duoti kar- 
vėms, ypač veršingoms, sušalusius la- 
pus, nes jie lygiai kenkia, kaip ir supu- 
vę lapai. Kiaulės irgi dažnai užsinuo- 
dija runkelių lapais, jeigu nežiūrima čia 
nurodytų atsargumo dėsnių. 

„Karvėms, uždarius jas tvartan, pa- 
tartina būtų duoti per dieną tokią pa- 
šarų duoklę: 20 kg runkelių lapų (gali 
būti ir kitų šakniavaisių ir kopūstinių 
lapai), 6 kg šieno ar dobilų, 4 ką va- 
sarojinių šiaudų ar kapojų ir dar būtų 
naudinga duoti kiek stipriųjų pašarų, 
jeigu karvė duoda iki 10 litrų pieno 
per parą. 

Geriausia tiktų karvėms duoti per 
dieną po ĉ/4 ką kvietinių sėlenų ir !/4 ką 


sėmenų arba rapsų išspaudų. Vietoje 
šito mišinio galima duoti: ł/2 kg saldaus 
lubino miltų ir !/ kg sėlenų ar aviži- 
nių miltų. Be to, šeriant karvėms ža- 
lius lapus, reikia nepamiršti duoti po 
2—3 dekus per dieną šliomkreidės 
kiekvienai karvei, nes lapuose yra ne- 
maža įvairių rūgščių, kurių kenksmin- 
gumą pašalina kreida. 

Atsargumas ir laipsniškumas, šeriant 
gyvulius, visada yra reikalingas, kai no- 
rite vieną pašarą pavaduoti kitu paša- 
ru. Ypač tas svarbu su žaliaisiais paša- 
rais. Pavyzdžiui, kai norime runkelių 
lapus pavaduoti raugintais pašarais ar 
šakniavaisiais. Tada reikia sumažinti 
lapų duoklę, o jų vieton duoti kiek 
raugintų pašarų ir žiūrėti, jeigu gyvu- 
lio išmatos yra normalios, tada dar la- 
biau sumažinti lapų duoklę, o vėliau 
ir visai nutraukti, pavaduojant juos 
raugintais pašarais arba kitais šaknia- 
vaisiais ar bulvėmis. "(GS 


Bandymai su karvių šerimu 


Kaip kitose valstybėse, taip ir Len- 
kijoje yra naminių gyvulių bandymų 
stotys. Tose stotyse daroma daug įvai- 
rių tikslių, moksliškų bandymų su visais 
ūkiškais gyvuliais: su gyvulių auginimu, 
šėrimu, veisimu, priežiūra, gamyba ir t.t. 
Tie bandymai dažnai duoda labai prak- 
tiškų išvadų, kurias kasdienėje gyvulių 
auginimo praktikoje galima lengvai pri- 
taikinti ir turėti iš to didelės naudos. 
Pritaikius bandymų atskleistas žinias 
gyvulių auginimo praktikon, galima to- 
kiu būdu pagerinti, patobulinti ne tik 
pačių gyvulių gyvenimo sąlygas, bet 
kas svarbiausia ūkininkui, tai padidinti 
jų gamybą (pieningumą, mėsos prie- 
auglį ir t. t) arba tą pačią gamybą pa- 
piginti, vartojant pigesnius pašarus. To- 
dėl su kai kuriais tų bandymų rezulta- 
tais bus pravartu susipažinti ir mūsų 
ūkininkams, o susipažinus, iš jų pasimo- 
kinti. 

1934/5 m. Boguchvaloje Galicijoje 
buvo išbandyta su melžiamomis karvė- 
mis toks klausimas: ar galima perka- 
mus, brangius, stipriuosius (koncentruc- 
tus) pašarus pavaduoti daug pigesniais 
savo ūkio pašarais — pievų bei dobilų 
šienu, javų bei ankštinių augalų miltų 
mišiniu ir žaliais raugintais pašarais, 
duodant šių pašarų didesnes duokles. 
Krizės metais, kada neišsimokėjo pirkti 
brangius koncentruotus pašarus kar- 
vėms šerti, labai rūpėjo ūkininkams, kuo 
pigesniu būtų galima juos pavaduoti, 
nesumažinant karvių pieningumo. 


Viename tokiame bandyme buvo kar- 
vėms duodama savo ūkio toki pašarai: 
nelabai geras šienas ir miltų mišinys, 
susidedąs iš 1 dalies sėlenų, 1 dalies 
avižų ir 3 dalių bobikų. Prieš tai kar- 
vėms buvo šeriami labai baltymingi 
pirkti pašarai, susidedą iš 40°% kvie- 
tinių sėlenų, 30°% sėmenų išspaudų, 
15°% sojos miitų ir 15°% žemės riešutų 
miltų. Karvių pienas kiek sumažėjo, bet 


tik todėl, kad šienas buvo menkas. Iš 
to bandymo buvo padaryta išvada, kad 
perkami stipriųjų pašarų mišiniai, ga- 
lima pavaduoti, karves šeriant, piges- 
niais savo ūkyje pagamintų grūdų mi- 
šiniais, jeigu tik kartu šersime gerą, 
turtingą baltymais stambųjį pašarą, ge- 
rą pievų bei dobilų šieną, rangintą pa- 
šarą. 

Janovcuose, kitame bandyme su 
karvių šėrimu buvo pavaduota pagrin- 
dinio pašaro dalis, t. y. 1 kg mišinio, 
susidedančio iš 50°/⁄ kvietinių sėlenų, 
25%% sėmenų išspaudų ir 25%% saule- 
grįžių išspaudų, — 2'/4 kg dobilų šieno. 
Taip pakeitus karvių šėrimą, jų pienas 
nė kiek nesumažėjo. Reiškia toks paša- 
ro pakeitimas išėjo visais atžvilgiais 
ūkininko naudai. Šie bandymai buvo 
padaryti su dviem karvių grupėm rau- 
donosios rasės ir abi grupės davė vie- 
nodus rezultatus. Iš šių bandymų buvo 
padaryta labai svarbi išvada, kad dobi- 
lai, kaip maistingiausias baltymais 
stambusis pašaras, labai gerai tinka 


pavaduoti stipriųjų pašarų mišiniams. 
Todėl labai svarbu kuo daugiausia ūky- 
je dobilų prisiauginti. 

Kitoje bandymų stotyje buvo pada- 
ryti bandymai su karvių ganymu gany- 
kloje ir šėrimu žaliais mišiniais tvarte, 
leidžiant karvėms vaikščioti ore, dien- 
daržyje. Buvo dvi karvių grupės po 5 
karves kiekvienoje grupėje. Viena gru- 
pė buvo šeriama diendaržyje žaliais, 
nušienautais mišiniais, o kita buvo ga- 
noma ganykloje. Bandymai tęsėsi per 
visą vasarą, beveik 4 mėnesius laiko. 
Pasirodė, kad iš 1 ha buvo sušienauta 
žalio pašaro 31.310 kg, o ganykloje 
karvės surinko pačios tik 15.310 ką. 
Daugiausia žalio pašaro davė dobilai 
(136.650 kg), mažiausia vikų mišnys su 
miežiais (15.150). Tokiu būdu vidutiniš- 
kai buvo gauta pašarinių vienetų iš 1 ha, 
šienaujant— 4.727, o ganant— 2.899, To- 
dėl 1 ha žalio pašaro, šienaujant ir še- 
riant tvarte, gali išpenėti per 117 dienų 
6 karves, kurios sveria po 450 kg gyvo 
svorio ir duoda po 9 litrus 49/, riebu- 
mo pieno per dieną, o tuo tarpu 1 ha 
ganyklos per tą patį laiką gali išpenėti 
tik nepilnai 4 tokias pačias karves. Bet 
šėrimas žaliais pašarais tvarte neveikė 
ypatingai nei karvių pieningumo, nei jų 
svorio prieauglio. 

Iš to bandymo buvo padaryta tokia 
praktiška išvada: karvių šėrimas tvarte 
šienautais žaliais mišiniais yra taupes- 
nis (ekonomiškesnis), bet ne taip svei- 
kas, kaip jų ganymas ganykloje. 

Boguchvaloje buvo bandyta, kokią 
įtaką turi karvių pieningumui jų amžius. 
Kasmet buvo tikrinamas karvių pienin- 
gumas. Karvės buvo lenkų raudonosios 
veislės. Bandymai parodė, kad iki6 me- 
tų amžiaus pieningumas didėja. Nuo 6 
iki 10 metų amžiaus pastoviai laikosi 
vienoje vietoje, o nuo 10 metų amžiaus 
jis pradeda kristi, 

Praktiška iš to išvada yra tokie: 
daug senesnės karvės, kaip 10 metų 
amžiaus neišsimoka ilgiau laikyti. Zi- 
noma, nors nuo to laiko pienas maže- 
ja, bet gali būti, kad karvė 11,12 ir 13 
metų dar gerai duos pieno. Tokią tai 
verta išnaudoti, kol ji išsimoka. 


Agr. M. Č. 


Kada ir kaip piauti triušius 


Triušius geriausia piauti vėlyvą ru- 
denį ir žiemą, kada jie yra 6—10 mėn. 
amžiaus, ir kada jų kailiukai yra gra- 
žiausi. Žiemą triušių kailiukai yra kaip 
tik gražiausi su žibančiais ir nesmun- 
kančiais plaukais. Taigi tas geriausias 
laikas yra nuo lapkričio iki kovo mè- 
nesio. 

Triušiai prieš piovimą reikia per ilges- 
nį laiką geriau papenėti, kad jų mėsa būtų 
skanesnė ir kailiukai gražesni. Per 12 
valandų prieš piovimą triušiui galima 
duoti tik truputį vandens pagerti, bet 
ėsti visai nereikia duoti. 


Triušį užmušame tokiu būdu: lai- 
kome jį kaire ranka už užpakalinių kojų, 
o dešine ranka (skersa plaštaka) arba 
medine lazda smagiai suduodame per 
kaklą toje vietoje, kur galva jungiasi 
su kaklo stuburkauliu. Po tokio vieno 
taikaus smūgio triušis čia pat krenta 
negyvas. Tada reikia tuojau išimti triu- 
šiui viena akis, pro kurią ištekės visas 
kraujas, Mat, kraujas tada iš viso kūno 
subėga į galvą. Paskui reikia triušį pa- 
karti už užpakalinės kojytės ir numauti 
kailiuką, kaip pirštinę nuo rankos. Vė- 
liau perpiaunama aštriu peiliu pilvas 

išilgai ir išimama viduriai. Čia reikia 
būti labai atsargiam ir visų pirma su- 
rasti ir išimti tulžį. Nes tulžis gali leng- 
vai pasipilti ir tada sugadintų mėsos 
skonį, ji pasidarytų karti. Triušio mėsa, 
jeigu jis nėra liesas, yra balta, sveika 
valgyti ir lengvai virškinasi. Ji labai 
primena savo skoniu vištieną. 

Geriausi kailiukai yra 8—10 mėne- 
sių triušių, nes jie labai gerai išsidirba. 
Juo senesnis yra triušis, juo blogesnis 
ir kietesnis yra jo kailiukas, labai sunku 
jį gerai išdirbti. Jeigu vienu kartu už- 
mušama didesnis triušių kiekis, tada 
patartina jų kailiukus tuojau išdirbti 
žalius, nedžiovintus, nes jie tada ge- 
riausiai ir lengviausiai išsidirba. Jeigu 
triušiai mušami po vieną arba nėra laiko 
tuojau jų kailiukus išdirbti, tai tada kai- 
liukus reikia išdžiovinti, surinkti didesnį 
jų kiekį ir tik vėliau juos išdirbti drauge. 

Kaliukai geriausiai lupasi nuo triu- 
šio tuojau po užmušimo, kol dar kū- 
nas aušta. Tada jie esti ir stipriausi. 
Lupant kailiuką, reikia pradėti lupti nuo 
paskutinių kojelių. Pirma reikia perrėžii 
odą išilgai kojelės ir aprėžti aplinkui 
prie kojelių sąnarių. Truputi įpiauti odą 
prie uodegos aplink ausis, ir snukutį. 
Tada, traukiant kailiuką nuo užpakalinių 
kojų žemyn (triušis turi būti pakartas 
už paskutinės kojelės ant vinio), jis 
nusimauma, kaip pirštinė, nuo rankos. 
Jei kur plėšiasi su mėsa, reikia neaš- 
triu peiliu mėsą nuskusti. 

Nuluptus kailiukus tuojau turime pa- 
džiauti, kad nesugestų ir nepradėtų 
smukti plaukai. Tuo tikslu kailiukas už- 
maunamas ant plieninės vielos šakučių 
(gali būti ir medinės), kurios padarytos 
Panašiai kaip agrafkė. Todėl jos, kaip 
norint, išsiskečia ir ištempia kailiuką, 
Kailiuko plaukai turi būti į vidų, kad 
geriau džiūtų oda. Kailiuką ištempus 
ant šakučių, reikia jo kraštus pririšti, 


kad nesusitrauktų.  Kailiukus galima 
džiovinti dar kitu būdu: kailiuką per- 
rėžti išilgai papilvės, ištiesti ir ištem- 


pus prikalti jį prie lentelės apačion vil- 
nomis. Kailiukus džiovinti reikia perpu- 
čiamoje, sausoje vietoje, papelėpėje, 
bet nekuomet ant krosnies arba sau- 
lėje. 

Kaip naminiu būdu galima iš- 
dirbti triušių kailiukus 


Prieš išdirbimą kailiukų oda reikia 
atmirkyti. Tuo tikslu reikia gausiai su- 
purkšti ją sūriu vandeniu. Taip suvil- 
gytas kailiukų odas sudėti po dvi vieną 
ant kitos vilnomis į viršų. Kitą dieną 
padaroma tiršta ruginių, duoninių miltų 
košė, užrauginta kaip duonai. | tą 
košę dar reikia įdėtį valgomosios 
druskos tiek, kad išeitų jos maždaug 
po vieną šaukštą kiekvienam kailiukui, 
ir alūno po vieną ketvirtadalį šaukšto 
kiekvienam kailiukui, Paskui, kai jau 
viskas sudėta, košė reikia gerai iš- 
maišyti ir ja ištepti visus kailiukus iš 
vidaus (odas) ir vėl sudėti po dvi, kaip 
pirma. Tada kailiukus reikia išnešti šil- 
ton vieton, kad tas raugas greičiau 
veiktų jų odą. Po 4—5 dienų raugas 
nuo kailiukų odelių reikia pašalinti, 
nuskusti, o kailiukus išdžiovinti. Tada 


kailiukai turi pasidaryti minkšti ir tam- 
prūs, kaip flanelė. Kailiukus tada reikia 
gerai ištampyti į visas puses, kad pa- 
sidarytų visai minkšti. Paskui aštriu 
peiliu nuo odelių reikia nuskusti raugo 
likučius ir mėzdras. 

Po to reikia dar išdirbti kailiuko vil- 
nas, kad jos žibėtų ir nebūtų riebaluo- 
tos, Tuo tikslu kailiukų vilnas reikia 
labai išbarstyti balta, malta kreida arba 
karštu, švariu smėliu. Smėlys turi būti 
taip įkaitintas, kad jame vos būtų ga- 
lima ranką išlaikyti. Taip pertrinti kai- 
liuko plankus karštu smėliu keletą kartų 
ir paskui gerai kailiukus iškratyti, iš- 
valyti, 

Pabaigoje kailiukų odos ištepama 
dar aliejum, kiaušinio tryniu, tranu arba 
glicerinu. Po to pakariama kailiukai sau- 


kandžių, arba sudedama į kokią nors 
dėže. 

Geriausi kailiukai yra šinšilų veislės 
triušių: labai tanki ir stipri nešioti vilna. 
Taip pat gerus kailiukus duoda Vienos 
mėlynieji ir baltų veislių triušiai. Triu- 
šių kailiukai labai tinka palto pamuša- 
lams, nes jie yra lengvi, šilti, malonūs 
ir gerai nešiojasi. Geriausia, tankiausia 
vilna triušių kailiukai yra, kai jie mu- 


šami yra gruodžio, sausio ir vasario 
mėnesiais. 
Kailiukus susiuvant reikia vartoti 


tam tikra trikampė adata, kurią galima 
piktis kiekviename miestelyje. 

ia proga pravartu priminti mūsų 
ūkininkams, ypač jauniesiems, kad kuo 
daugiausia jie augintų triušių. Nes juos 
auginti nesunku ir išsimoka. 


soje, perpučiamoje vietoje, kur nėra Č. 
Nauji pieninių apsunkinimai 
Pereitų metų pabaigoje pradėjo siausti Pagal tuos parėdymus ligos bakte- 
Lenkijos vakarų vaivad. gyvulių snukio rijos pirmiausia reikia užmušti piene, 
ir nagų epidemija. Atkeliovo ji iš Vokie- pristatomam į pienines ir jų filijas. 


tijos. Pirmiausia pasirodė Kenpno ap- 
skrityje Vokietijos pasienyje, o paskiau 
persimetė ir į kitas apskritis. Greitu 
laiku paplito vakarų ir centralinėse vai- 
vadijose. Neseniai ši liga pasirodė jau 
ir Naugardėlio vaivadijoje — Ščučino 
apskrityje, iš kur, yra pavojaus, kad gali 
persimesti ir į Vilniaus vaivadiją. 

Šioji liga yra ypatingai labai užkre- 
čiama. Serga ja karvės, ožkos, avys, 
kiaulės ir retkarčiais net žmonės, Daž- 
niausia apsikrečiama, vartojant nevirinią 
sergančių gyvulių pieną, 

Kur pradeda siausti 
mija, pridaro daug nuostolių. 
gyvulių gaišta, 

Sergą šia liga gyvuliai karščiuoja, 
nustoja apetito, sumažėja pieningumas 
ir gausiai seilinasi. Seilės tempiasi ilgo- 
mis gijomis. Ant snukio, lūpų, liežuvio 
atsiranda įvairaus dydžio baltai-gelsvos 
pūslės, kurios greitai pritvinksta ir trūk- 
sta, palikdamos atviras žaizdas. Kartu 
atsiranda ir kanopų išbrinkimai, kur taip 
pat susidaro pūslės. Kiaulėms kartais 
ir visai nuvaro nagus. 

Valdžia ėmėsi griežtų priemonių ko- 
vai su šia baisia liga. Tam reikalui iš- 
leido jau virš 2 milijonų auksinų, bet 
ligos siautimą sustabdyti vis dar nepa- 
vyksta. Kiekvienas ligos pasirodymas 
turi būti tuojau pranešamas valdžiai. 
Užkrėsti liga ūkiai yra stropiai izoliuo- 
jami, atskiriami, kur paskui pravedamas 
tinkamas gydymas ir apsauga. 

Jei kas ligos pasirodymą nuslepia, 
yra smarkiai baudžiamas, o kritus gy- 
vuliui negauna jokio atlyginimo. 

Kaip jau minėjau yra pavojaus, kad 
liga gali pasiekti ir Vilniaus kraštą. 
Todėl Vilniaus vaivada išleido š. m, 
rugsėjo 17 d. aplinkraštį, kuriame įsako 
apskričių storostoms griebtis apsaugos 


minėta epide- 
Daugelis 


priemonių, kad, liga negalėtų toliau 
plisti. 

Kadangi pieninės yra tinkamiausia 
vieta epidemijai -plisti, tai apsaugos 


parėdymai pirmiausia jas ir palietė. 


Bakterijos užmušamos, jei pienas pašil- 
domas iki 759 C ir toje temperatūroje 
palaikomas per pusę valandos, 

Šildant iki 85C0 arba net užviri- 
nant, per pusę Valandos šildyti ar vi- 
rinti nereikia. Pakanka 15 min. 

Pieninės privalo vesti dienynus, kur 
būtų parodoma, kaip pasterizuojamas 
pienas, kurie ūkiai, kiek pristato pieno 
ir kiek paima nugriebto pieno gyvu- 
liams maitinti. 

Indai, mašinos ir visa kita, su kuo 
tik pienas susiduria, turi būti taip pat 
apsaugomi nuo ligos bakterijų. Tuo 
tikslu visi indai turi būti iš oro ir iš vi- 
daus išplaunami 39/, sodo tirpiniu, arba 
panardinami dviem minutėm į tą patį 
tirpinį, o jei jo nėra, tai į verdantį van- 
denį. Taip nuvalyti indai — bidonai su- 
statomi atskirai nuošalioje vietoje, kad 
nesusidurtų su jais kiti neplauti indai 
ar  nepasterizuotas pienas, Paskiau, 
pripylus nugriebto pieno, kuris jau yra 
pervirtas ir be bakterijų, atiduodama 
nariams. lėjimas į pieninės turi būti 
kasdien kalkiuojamas kalkių pienu, arba 
negesintomis kalkėmis. Pieninės maši- 
nos ir indai po darbotaip pat plaunami 
49/, sodo tirpiniu, o nešvarumai iš ma- 
šinų sudeginami. 

Pieninių valdybos, kurios neprisitai- 
kys tiems parėdymams, bus baudžia- 
mos iki 3000 zl. pinigine bauda, arba 
3 mėnesių areštu. Storastos nustatė ir 
terminą, iki kurio visa tai turi būti pa- 
daryta. Pieninės, kurios neprisitaikins, 
minėtam parėdvmui iki š.m. spalių 25 d., 
bus uždarytos (Švenčionių storasta). 

Terminas trumpas, o reikalavimas 
griežtas. Vargu ar suskubs pieninės per 
taip trumpą laiką (aplinkraštis išleistas 
spalių 3 d.) prisitaikyti naujiems reika- 
lavimams, juo labiau, kad tai yra su- 
rišta su naujais įrengimais. 


Nauji parėdymai labai apsunkina 
pieninių darbą. Dabar pienas šildomas 
iki 40? C ir tai pieno priėmimas už- 


(Pabaigą žiūr. 200 pusl.). 

Medaus naudingumas žmogui 


Medus yra gamtos dovana žmogui. 
Prof. Canderis sako; „Gamta davė žmo- 
gui medų, kaip vieną savo brangiausių 
dovanų. Iki šiol žmogus dar nėra pa- 
kankamai ištyręs ir įvertinęs, kiek yra 
naudingas ir reikalingas žmogaus svei- 
katai medus“. 

Medus nėra paprastas cukraus sal- 
dumas. Jame yra sukaupta sodų, laukų 
ir pievų saulės šviesa ir energija. Me- 
dus yra prigimtas šilto vasaros lietaus 
ir žemės saldumas, persisunkęs gražių 
žiedų maloniais kvapais. 

Medus yra sinonimas naturalaus, 
žiedų kvapais praskiesto malonaus auga- 
lų saldumo. Medus yra gamtos, ne pra- 
monės, gaminys. 

Medus nėra paprasta augalų atsar- 
ginė medžiaga, kaip cukrus. krakmolas 
ir kit, kurias augalas gamina savo rei- 
kalams. Medus augalų gaminamas ne 
sau, bet gyvūnijos pasauliui, ypatingai 
vabzdžiams, kurie pasižymi nepaprastai 
didele energija ir stiprumu. Jų gyvybę 
ir energiją gali palaikyti vien medus. 
Panašios energijos ir sveikatos šaltiniu 
medus gali būti ir žmogui. 


Medaus, kaip maistas. Maistin- 
goji medaus dalis yra cukrus. Taigi medus 
žmogaus maiste gali pakeisti tiktai krak- 
molą, paprastą cukrų ir kitus anglia- 
vandenius. Baltymų ir riebalų medus 
pakeisti negali. 

Medaus cukrai greitai ir lengvai įsi- 
sunkia į kraują ir eina kūnui maitinti. 
Medus beveik nereikalingas virškinimo. 
Juo daugiau krakmolo ir paprasto cuk- 
raus savo maiste pakeisime medumi, 
juo greičiau ir lengviau bus suvirškintas 
maistas. 

Meduje yra mineralinių dalių: fosfo- 
ro, geležies, mangano, kalkių ir kitų. 
Šitos dalys labai reikalingos kaulams ir 
kraujui atsinaujinti. Medaus mineralinės 
dalys yra susijungusios su organinėmis 
rūkštimis ir kitais organiniais junginiais, 
kurie lengvai tirpsta vandenyje ir leng- 
vai susisunkia į kraują, todėl medus, 
kaip mineralinių dalių šaltinis, žmo- 
gaus kūnui yra labai svarbus ir naudin- 
gas, ypatingai vaikams, kurių kaulai ne 
tiktai atsinaujina, bet ir auga. 

Medus, kaip maistas, labai svarbus 
yra tiems žmonėms, kuriems reikia grei- 
tai atgaivinti nuilsusius raumenis, širdj 
ir suteikti jiems maisto. Pavyzdžiui, 
įvairiems keliauninkams, sportininkams 
ir darbininkams prie sunkaus darbo. 
Kai poilsio valandoje jie suvalgo duo- 
nos ar vaisių su medum, tai medaus 
cukrus tuojau susisunkia į kraują, nu- 
eina prie raumenų, kurie, kaip ir mo- 
toras, gavęs daugiau kuro, vėl gali 
dirbti. 

Medus, kaip maistas, labai reikalin- 
gas vaikams, nes jų greit augantis ir 
silpnas kūnas reikalingas lengvai virš- 
kinamo maisto. Medus patsai virškinimo 


beveik nereikalingas, o savo fermentais 
jis dar ir kitą maistą padeda suvirškinti. 
Rūgštys ir medaus kvapas sužadina ape- 
titą ir tuo labai daug prisideda prie 
maisto suvirškinimo. Taip pat nereikia 
pamiršti ir vitamino B reikšmės, ypa- 
tingai vaikams. Būtų. labai naudinga 
vaikams cukrų pakeisti medum. 

Seni žmonės cukrų taip pat turėtų 
pakeisti medum, nes jų virškinamieji 
organai yra nusilpnėję, jie dažnai neturi 
apetito, o medus kaip tik sužadina ape- 
titą ir padeda maistą suvirškinti, 


Medus, kaip apetito žadinto- 
jas. Meduje yra labai stiprūs apetito 
žadintojai: 1) obuolių bei kitos rūkštys 
ir 2) kvapai. Prie jų prisideda ir me- 
daus saldumas, 

Norėdami įsitikinti, kiek turi medus 
apetitą sužadinančios jėgos, galite pa- 
daryti šitokį bandymą. Kai dėl vienos 
ar kitos priežasties nesinori valgyti, 
o pagal dienos tvarką jau reikėtų val- 
gyti, paimkite į burną duonos ar sūrio 
gabalėlį. Seilių burnoje nepasidaro, ir 
sausos duonos ar sūrio nuryti negalima. 
Paskui paimkite į burną duonos ar sū- 
rio gabalėlį su medum Burnoje tuojau 
atsiras daug seilių, kąsnį lengvai nury- 
site ir atsiras noras daugiau valgyti. 

Taigi, medus pirmučiausia sužadina 
seilių liaukas. Jos išleidžia daug seilių, 
kurios praskiedžia maistą ir dalinai jį 
suvirškina. Juo daugiau seilių išsipila 
ant maisto, juo greičiau jisai suvirška. 
Paimkite į burną riešuto didumo gaba- 
lėlį medaus ir tuojau pribėgs pilna bur- 
na seilių, tik spėkite ryti. 

Kai tiktai sužadinamos seilių liau- 
kos, tuojau sužadinamos ir skilvio (pil- 
vo) bei kitų virškinamųjų organų liau- 
kos, kurios pradeda gausiai gaminti 
maistą virškinančias sultis su įvairiais 
fermentais. 

Kai virškinamuose organuose atsi- 
randa tų sulčių, tai žmogus pajunta vi- 
duriuose tuštumą ir norą valgyti; sako- 
ma — „atsiranda apetitas“. 


Medus, kaip gydamoji prie- 
monė. Apie medų, kaip gydomąją 
priemone, arba vaistus, prof. Canderis 
šitaip rašo: ` 

1. Medus naudingas, kaip maistas 
ir kaip apetito žadintojas, ligoje ir pas- 
veikus, kad ligonis greičiau sustiprėtų. 

2. Vaikai, kurie sirgo nervų, alsavi- 
mo organų ligomis ar mažakraujyste, 
greičiau pasveikdavo, kai gaudavo me- 
daus. Sveicarijos sanatorijoje „Frauen- 
felder“ silpniems ir liguistiems vaikams 
gydyti mėgino vartoti pieną su medum. 
Vieniems vaikams davė pieną su me- 
dum, o kitiems — be medaus. Vaikai, 
kurie gaudavo pieno su medum, grei- 
čiau sustiprėdavo. 

3. Sirdies ligomis sergantieji grei- 
čiau pasveikdavo, jei besigydydami val- 
giui vartodavo ir medų, nes medus su- 
stiprindavo širdies raumenis. 


B 


4. Sergant „cukrine liga“ cukraus 
negalima vartoti, tuo tarpu nedaug me- 
daus galima valgyti. 

5. Medų naudinga vartoti 
įvairiomis inkstų ligomis. 

6. Kas negali ilgai užmigti, tas gul- 
damas turėtų išgerti stiklinę vandens su 
medum. Medus nuramina bei sustiprina 
nervus, ir žmogus greičiau užmiega. 

7. Esantis meduje vaisių cukrus vei- 
kia, kaip silpnai vidurius paleidžią vai- 
stai. Kai žmogui ar tai dėl darbo sąly- 
gų, ar tai dėl senatvės, ar dėl kurios 
nors ligos dažnai būna kieti viduriai, 
patartina valgyti medų. Medų vartojant 
sustiprėja žarnų judėjimai (peristaltika), 
žmogus lengviau išsivalo, todėl rečiau 
ir jo viduriai sukietėja. 

8. Prie alsavimo organų ligų (ger- 
klės skaudėjimo, kosulio, dusulio, ko- 
kliušo ir kitų) žmonės jau senų seno- 
vėje, kaip vaistą, vartojo medų, nes jis 
sumažindavo skausmus ir palengvindavo 
atsikosėti. Ir dabar gydytojai, greta ki- 
tų vaistų, pataria ir medų vartoti. 

9. Medus, kaipo priemaiša, vartoja- 
mas labai karčiais ir neskaniais vaistais. 

10. Patirta, kad medus slopinamai 
veikia bakterijų gyvenimą, todėl gydy- 
tojai pataria valgyti medų sergantiems 
šiltine ir kruvinąja (dizenterija). 

11. Medų vartoja įvairiems 
priežiūrai skiriamiems tepalams. 


sergant 


sodo 


Nosies sloga kūdikiui yra labai pa- 
vojinga, nes nuo jos kūdikis karščiuo- 
ja, blogai valgo, vemia, viduriuoja, su- 
serga plaučiais, kartais net smegenų 
uždegimu ir miršta. Suaugusiem no- 
sies s'oga nėra taip pavojinga, kaip 
vaikams, bet ji gali apimti gerklę, plau- 
čius arba ausis. O dėl to kartais būna 
sunkių padarinių. Be to, sloga paruošia 
dirvą daugeliui kitų ligų. Ilgai (chroniš- 
kai) nosies sloga sergąs žmogus iš- 
blykšta ir sumenkėja. 

Dėl to reikalinga stengtis nepersi- 
šaldyti ir neapsikrėsti nosies sloga. 
Kad to nebūtų, kiekvienas sloga sergąs 
suaugęs žmogus turi šaltinis kūdikių, o 
nosies sloga serganti motina turi žin- 
dyti kūdikį tik užsirišusi burną ir nosį 
skarele ir gerai nusiplovusi rankas. 

Susirgus nosies sloga, reikia neiti 
iš kambario, būti šiltai apsirėdžiusiam, 
gerti ricinos, kad išsivalytų viduriai, 
vakare karštam vandeny su druska pa- 
mirkyti kojas, prieš naktį išgerti vieną 
tabletę aspirino su viena stikline karš- 
tos arbatos, geriausiai liepžiedžių, atsi- 
gulti, gerai apsikloti ir išprakaituoti. Tai 
galima pakartoti ir antrą dieną. Valgyti 
daugiausia sausą valgį ir kuo mažiau- 
siai gerti. Šnerves ištepti nesūdytu 
sviestu arba cinko tepalu. Nosį šnirkšti 
atsargiai, tik viena puse, antrąją pusę 
gerai užspaudus. 

Nuolatinę nosies slogą gali išgydyti 
tik gydytojas, 

Saugokimės blogo ūpo 


Nuo pat pradžios pasaulio žmogus 
dirba ir rūpinasi, kad turėtų duonos 
kąsnį. Nevisada sunkus, kasdienis dar- 
bas duoda teigiamų vaisių. Dažnai iš- 
tinka žmogų nelaimės, nesiseka darbas 
ir t. t. Visokie nepasisekimai gyvenime 
žmogų pavergia, įsisiurbia į jautrią žmo- 
gaus širdį. Jis pradeda liūdėti, tampa 
nepatenkintas, piktas. Labai dažnai dėi 
menkniekio taip pat pametama geras 
ūpas. Jei, pav., tėvas grįžta iš darbo 
namo be ūpo, tai dažnai vaikams tenka 
nekaltai nukentėti. Kitaip sakant, tėvas 
nuvarys savo pyktį ant vaikų. Blogas 
tėvo ūpas greit persiduoda visai šeimai 
ir nejučiomis susidaro nepakenčiama 
nuotaika. Kitaip tariant, šeimos tarpe— 
tyla prieš audrą. Ir iš tikro, jei 
tėvo blogas ūpas, tai vaikai nenori žai- 
sti, bijo ir pakrutėti tik bailiomis aku- 
tėmis dairosi j šalis. 

Ypač svarbu, kad moteris — motina 
savo vidujinio pergyvenimo-- blogo ūpo 
nerodytų vaikams ir visai šeimai. Mote- 
ris iš prigimties yra jautresnė, švelnes- 
nė, tai ji dar greičiau persiima visokiais 
nepasisekimais. Jos blogą nuotaiką dar 
greičiau pastebės vaikai ir pradės jos 
bijoti, 

Jei abu tėvai dažnai būna blogoje 
nuotaikoje, tai mažiausias netikslumas 
kalboje sukelia ginčus šeimoje, kurie 
kaip ugnis degina gero sugyvenimo ir 
meilės ryšius. 


Moteris—motina savo malonia šypse- 
na turi praskaidrinti ūkanas nuo tėvo 
veido. Jos širdyje negali būti nei pyk- 
čio, nei keršto. Motina įneša šviesąjsa- 
vo namus tik per didžiausią meilę ir 
pasiaukojimą. Yra gražus posakis apibu- 
dinąs moters tikslą vyro namuose: 
„Ne neapkęsti čia atėjau, bet mylėti“. 

Taigi, tėvai ir motinos, atmininkite, 
kad namai tai šventovė, kur nuolat turi 
šviesti džiaugsmo saulė, skleisdama mei- 
lės spindulius į jūsų širdis. 


Jei esate pikti ar blogame ūpe, tai 
prisiartinę prie savo namų, kur jūs lau- 
kia nekalti vaikučiai, parodykite jiems 
šypsantį veidą ir tarklte malonų žodį. 
Reikia tik norėti, o pyktis ir blogas 
upas, tas žiaurus šeimos sugyvenimo 
priešas, išnyks kaip nebuvęs. Jei tėvas 
ir motina mokės save valdyti ir kon- 
troliuoti, tai šeimos laimė neirs, bet dar 
labiau klestės. 


Mūsų geradariai 


Artinasi žiema. Šeimininkės, labiau 
susirūpinkite savo geradariais—šuneliu 
ir katyte. Šuneliui parūpinkite šiltą, už- 
vėjyje pastatytą būdelę ir maisto. Šu- 
nelis turėdamas šiltą būdelę ir gauda- 
mas kelis kartus per dieną jam skirtą 
maistą, bus judrus ir, atsidėkodamas, 
daug geriau saugos namus. Nepamirš- 


kime, kad alkanas ir sušalęs šunelis ne- 
atliks tinkamai savo pareigų, už ką bus 
kojomis spardomas ir gėdinamas. Toks 
šunelio gyvenimas bus jo kankini- 
mas. 


Nemažiau pasirūpinkime tinkamu ka- 
tytės užlaikymu, "kuri saugoja mūsų 
turtą nuo įkiriųjų pelių. Jei ji alkana ir 
visomis jėgomis veržiasi į kamarą ar 
į svirną, tai nevarykime jos žiauriai nuo 
savęs, bet duokime jai paėsti. Soti bū- 
dama, žinos savo pareigas ir eis gau- 
dyti pelių. Jei alkana katė, tai kelis 
kartus ją nuo savęs nuvijus, ji atsiguls 
ir pasidarys abejinga viskam. Negau- 
dys pelių, bet lauks, kol pelė pas ją 
ateis. 

Taigi turėdamos šiuos geradarius sa- 
vo namuose,nepamirškime apie jų mai- 
stą ir pasirūpinkime tokiais patogumais, 
kurių šunelio ir katytės prigimtis reika- 
lauja, o jie jums šimteriopai atsilygins, 


Kaip valgyti medų 


Medus yra labai naudingas žmogaus 
organizmui, bet reikia jj tinkamu būdu 
suvartoti. Naudingiausias medus bus 
tada, kai jį valgysime tokį, kokį bitės 
pagamino, t. y., ir nešildytą, ir nevirtą. 

Valgant vieną medų, jis greit pasi- 
daro neskanus ir mažina apetitą. Medų 
reikia valgyti su duona, sūriu, pienu, 
vandeniu, obuoliu, agurku, uogomis ir t.t. 
Skanu bus, kai ant duonos užtepsime 
sviesto, ant sviesto uždėsime medaus, 
o ant medaus sūrio. 


Labai sveika gerti medus su šiltu 
pienu. Medų galima gerti su vandeniu, 
citrinos ir įvairiomis vaisių sunkomis, 
su arbata ir kava. Medų geriant su ar- 
bata ar su kava, reikia į arbatą ar kavą 
įpilti pieno, o vėliau įdėti medaus. 

Ligoniams ir kompotą reikia pasal- 
dinti medum, bet tada, kai kompotas 
atauš iki 50°C. Taigi norint, kad medus 
nenustotų savo vertės, reikia jis nevirti 
ir nešildyti, ir nedėti į karštą pieną ar 
arbatą, bet vartoti tokį kokį davė bitu- 
tės. Mat, nuo aukštos temperatūros me- 
duje žūsta vitaminai ir pranyksta gar- 
dus kvapas. 


Kopiūstų rauginimas 


Rauginimui tinka baltos, kietos, vi- 
dutinio didumo kopūstų galvos. Prieš 
kopūstų rauginimą reikia gerai apžiū- 
rėti ir išmazgoti statinę. Kad statinė 
tikrai būtų švari, patartina pripilti stati- 
nėn šilto arba ir šalto vandens ir įmesti 
raudonai įdegintų akmenų. Po kiek lai- 
ko, nupilti vandenį ir statinę gerai iš- 
šveisti šepečiu, ir išplauti švariu vande- 
niu, Išmazgojus statinaitę gerai išdžio- 
vinti. 

| sausą statinaitę reikia pilti supiau- 
stytus kopūstus ir į juos įdėti kiek 
piaustytų obuolių, morkų arba raudonų 

burokelių, Ant supiaustytų kopūstų vir- 
šaus pabarstyti druskos, sumaišytos su 
kmynais ar krapais. Vienam kaupinam 
sietui kopūstų berti maždaug ne pilną 
saują druskos. Tam tikra buožele mūšti 
statinėje kopūstus tol, kol išleis iš sa- 
ves skystimą. 

„Kada jau bus pilna statinaitė, viršų 
pridengti sveikais kopūstlapiais ir šva- 
ria, drobine palele, uždėti dugnelį ir 
prislėgti akmeniu. 


f Po kelių dienų, pradėjus rūgti ko- 

pūstams, akmenį nuimti ir smailiu pa- 
galėliu perdurti keliose vietose kopū- 
stus, kad išeitų nereikalingas kartumas. 
Gerai būtų, kad galėtume pirmomis 
dienomis statinaitę su kopūstais palai- 
kyti šiltoje vietoje, kad geriau įrūgtų, 
o paskui reikia išnėšti šaltan rūsin, 
Per žiemą labai stropiai prižiūrėti ko- 
pūstus, kad nepelėtų ir dažnai perplauti 
palelę, kuria uždengii kopūstai. 


„Ateik pas mani vakaruo€“ 


„ Lietingais, ilgais rudens vakarais ga- 
lima daug kas padaryti. Taigi sodžiuje 
nekartą girdime tokį pakvietimą. Kvie- 
čia mergaitė kitas savo sodžiaus arti- 
mesnes mergaites, kad su savo darbu 
ateitų pas ją vakaruoti. Temstant sueina 
kelios ar keliolika mergaičių vienon 
pirkion verpti, plunksnų plėšyti, megsti 
ar kitą kokį darbą dirbti. Gražus ir se- 
nas tas paprotys, tik mes lietuvės mer- 
gaitės palaikykime jj ir tinkamai išnau- 
dokime. 

_ Susirinkę vakaruoti, jei darbas nesi- 
trūkdys, tai galima padainuoti lietuviškų 
dainų, arba viena kuri mergaitė tegul 
paskaito iš laikraščių, o visos pasiklau- 
sys. Tokiu pat būdu viena kuri mergaitė 
tepaskaito iš knygų kokių nors pasa- 
kų, mįslių, eilučių, kitos galės ką gir- 
dėjo atpasakoti, eilutes išmokti atmin- 
tinai, mįsles įspėti. Tokiuose vakaro- 
nėse mergaitės turės dvigubą naudą: 
darbas nestovės ir pačios kiek prasila- 
vins. 

Dažnai į tokias mergaičių vakarones 
atužia berniukai ir viską gali sutrukdyti. 
Berniukai pradeda juokauti, pasakoti 
nei šį, nei tą, o kai kada ir negražias 
dainas dainuoti ir visokius niekus taukšti, 

Taigi, mergaitės, pagalvokite, ar nau- 
dingos jums bus tokios vakaronės? 
Daug naudingiau būtų, kad jūs pritrau- 
ktumete ir berniukus prie knygų skai- 
tymo. Jei jums tas pavyktų padaryti, 
tai susidarytų graži bendro lavinini- 
mosi talka. 

Tokiose vakaronėse būna susirin- 
kęs tik vienas jaunimas, tėvai po sun- 
kaus dienos darbo ilsisi. Kad vakaro- 
nės būtų gražios ir naudingos, jauni- 
mas turi susilaikyti nuo visokių nerim- 
tų kalbų ir darbų, bet kad sutartinai 
lavintųsi ir tinkamai elgtųsi. 

—ė, 

trunka didesnėse pieninėse iki pusdie- 
nio, o kas bus kai tą patį pieną reikės 
pašildyti iki 859/;C. O kur dar bidonų 
plovimas ar maudymas? 

Pieninės, kurios turi mažą produk- 
ciją galės šiaip taip suskubti, bet di- 
desnėse pieninėse pieno priėmimas 
labai ilgai užsitęs. 

Kad sutrumpinus pieno priėmimo 
laiką ir palengvinus darbą, daug kur 
reikės įtaisyti naujus katilus. O tam 
reikia lėšų ir dar ne visur yra pakan- 
kamai vietos pečius išplėsti. 

Taip pat ir indai bidonams nardinti 
nepigiai atseis. O kiek reiks to sodo ir 
kalkių! 

Liga blogas daiktas, bet ir kova su 
ja sunki ir pinigų nemaža karštuoja. 

Jei visoms pieninėms bus vienodai 
taikomi įstatymai ir parėdymai, tai ap- 
sauga nuo ligos gali būti sekminga. Bet 
jei į vienas pieninės bus žiūrima pro 
pirštus, o į kitas su visu griežtumu, kaip 
praktikoje neretai pasitaiko, tai iš to 
viso išeis tik nauji kai kurių pieninių ir 
ūkininkų apsinkinimai, naujos išlaidos, 
o naudos jokios. kininkos. 


Sekvestratorių teisės 
ir pareigos 


Įvairių laikų nesumokėtų mokesčių 
egzekucija, t. y. išreikalavimas prievarta, 
pav., aprašant ir parduodant nesumo- 
kėjusio turtą, paprastai įvykdoma mo- 
kesčių įstaigos. Egzekuciją vykdo mo- 
kesčių įstaigos valdininkai. Zinomiau- 
sias visiems iš jų yra sekvestratorius, 
Sekvestratorius turi savo darbo rajoną. 
Tačiau ir ne savo rajone nuveikti sek- 
vestratoriaus darbai yra geri ir skoli- 
ninkas neturi teisės jiems priešintis. 
Svarbiausia sekvestratoriaus pareiga yra 
nesumokėto mokesčio išreikalavimas. 
Ryšium su tuo jis turi teisę: a) pas 
skolininką ieškoti turto ir b) jį suradęs, 
aprašyti, Savo pareigas eidamas, sek- 
vestratorius privalo dėvėti atitinkamus 
rūbus (uniformą). Be to, pradėdamas 
turto ieškoti arba jį aprašinėti, turi pa- 
rodyti mokesčių įstaigos egzekucijai 
vykdyti įsakymą, o jeigu reikalaujama, 
tai ir savo tarnybinį pažymėjimą (legi- 
timaciją). Įstatymai gina sekvestratoriui 
vykdyti egzekuciją šventadieniais ir nak- 
timis, t. y. nuo devintos val. vakaro iki 
septintos val. ryto. Todėl kitaip jis elgtis 
gali tik išimtinai svarbiais atsitikimais 
ir kai turi tam specialų mokesčių įstai- 
gos įsakymą, kurį privalo parodyti ne- 
prašomas. Kai sekvestratorius ieško turto 
arba jį aprašo, turi teisę per visą laiką 
prie to būti ieškomo ar aprašomo turto 
savininkas. Be to, gali jis pasikviesti 
vieną liudytoją. Savininkas ir jo pasi- 
kviestas liudytojas negali egzekucijos 
darbo trukdyti. Jeigu jie tai daro, sek- 
vestratorius turi teisę juos pabarti, o 
kai ir tas negelbsti, — nuo savęs pa- 
šalinti. Sekvestratorius gali liudytojus 
kviestis ir nesikviesti. Negali tačiau jis 
be jų apseiti tais atvejais, kai turto sa- 
vininko nėra, arba kai jis sekvestrato- 


riaus nuo egzekucijos pašalinimas. Liu- 
dytojais galima kviestis kiekvieną, neiš- 
skiriant netgi artimiausių skolininko gi- 
minių. 

Turto beieškodamas sekvestratorius 
turi teisę daryti pas nesumokėjusj mo- 
kesčių buto ir asmens reviziją. Butą 
reviduoti sekvestratorius gali kiekvienu 
atveju, kai tik mato rimtą reikalą. Tuo 
tarpu asmens reviziją gali jis daryti tik 
tuo atveju, kai turi specialų mokesčių 
įstaigos įsakymą, kurį privalo reviduo- 
jamam parodyti neprašomas prieš revizi- 
ją. Sekvestratorius pats neturi teisės da- 
ryti moters rūbų revizijos, nebent sekve- 
stratoriumi būtų moteris.Kai tokia revizija 
yra būtinai reikalinga, jos daryti sekve- 
stratoriaus kviečiamos moterys iš šalies. 
w, Sekvestratorius gali aprašyti surastą 
pas skolininką tik judomą turtą, pav., 
spintą, laikrodį drobę ir pan. Nejudomą 
turtą, pav., žemę, namą ir pan. turi 
teisę aprašyti tik antstolis (komornik). 
Turtą aprašinėdamas, sekvestratorius su- 
rašo atitinkamą protokolą, kuriame iš- 
skaičiuoja ir įvertina aprašomus daiktus. 
Skolininkas turi teisę rūpintis, kad dai- 
ktai nebūtų vertinami per pigiai. Ry- 
šium su tuo jis gali duoti savo nuro- 
dymus ir paremti juos, dokumentais, 
liudytojais ir pan. Be to, sekvestrato- 
rius aprašomus daiktus žymi tam tikrais 
ženklais, kurių negalima sauvališkai nai- 
kinti, nes už tai gręsia bausmė iki metų 
arešto. Taip aprašytus daiktus sekve- 
stratorius turi teisę, arba su savim pa- 
siimti ir atitinkamoje potalpoje sudėti, 
arba palikti vietoje ir pavesti juos sa- 
vininko ar kito asmens priežiūrai. Apra- 
šytų daiktų prižiūrėtojas privalo rūpintis, 
kad tie daiktai nesugestų, nepražūtų ir 
pan. Jeigu jis tyčia juos naikina, ga- 
dina, slepia ar parduoda, gali būti bau- 
džiamas iki dviejų metų arešto ar ka- 
lėjimo. Jeigu daiktų prižiūrėtoju paski- 
riamas jų savininkas arba kas nors iš 
jo šeimos narių, jie turi teisę prižiūri- 
mais daiktais naudotis. 

Sekvestratorius gali aprašyti pas 
skolininką tik tuos daiktus, kurie yra jo 
nuosavybe ir nėra įstatymais nuo egze- 
kucijos išskirti. Kai aprašyti daiktai yra 
trečiojo asmens nuosavybe pav.,kaimyno, 
sūnaus ir pan., turėtų šie kuo greičiau- 
siai atitinkamai surašytais prašymais 
kreiptis iždinėn ir reikalauti aprašymo 
panaikinimo. Tokiame prašyme be kitko 
būtinai reikia išvardyti visus nuosavybės 
įrodymus, pav., dokumentus, liudytojus 
ir pan. Jeigu iždinė per mėnesį nieko 
neatsako, arba duoda neigiamą atsa- 
kymą, aprašytų daiktų savininkas gali 
teisman paduoti atitinkamą civilinį skun- 
dą (powództwo o zwolnienie mienia 
z pod egzekucji). 

Pagal įstatymus egzekucija negali 
būti vykdoma ir sekvestratorius neturi 
teisės aprašyti šių skolininko daiktų: 
1) be kurių skolininkas arba jo išlaikomi 
šeimos nariai negali apseiti, pav., kas- 
dieniniai rūbai, patalinė, baltiniai, stalas, 
kėdės, puodai ir pan, 2) žaliava ir 
darbo įrankiai, kuriais asmuo, gyven- 
damas iš rankų darbo, uždarbiauja, pav., 
kurpiaus kurpaliai, siuvėjo siuvamoji 


Atsakomasis redaktorius ir leidėjas LIUDVIKAS CICĖNAS. 


mašina, žvėjo tinklai ir pan.; 3) ligo- 
nių ir invalidų vartojami pabūklai, pav., 
dirbtinė koja; 4) valgio ir kuro atsarga, 
reikalinga vienam mėnesiui skolininkui 
su šeima; 5) viena melžiama karvė ar 
dvi ožkos, arba trys avys, arba viena 
kiaulė ir atitinkama atsarga pašaro, 
jeigu tie gyvuliai skolininkui yra pra- 
gyvenimo šaltinis, 6) daiktai, reikalingi 
pareigūnams arba profesijoje, pav., dak- 
taro gydymo įrankiai, advokato rašoma 
mašinėlė ir pan. bei reikiamas apsivil- 
kimas tiems, kurie dirba proto darbą, 
pav., kostiumas, paltas ir pan; 7) už- 
registruoti veisliniai gyvuliai; 8) pinigai, 
reikalingi vienai savaitei šeimai pragy- 
venti; 9) ligonių ir nukentėjusių nuo 
nederliaus bei pan. pašalpos; 10) ase- 
kurecinis atlyginimas, paramos, duoda- 
mos apdraudimo įstaigų ir pan.; 11) sti- 
pendijos ir garbės premijos; 12) daiktai 
skiriami numirėlių laidojimui, maldai 
ir pan.; 13) vestuviniai žiedai, doku- 
mentai, orderiai ir pan; 14) nepiauti 
javai, nekastos bulvės ir nerinktos dar- 
žovės; 15) pelai, išrūgos ir pan., kurie 
ūkininkams grąžinami iš perdirbimo jmo- 
nių, pav., pieninių. Be to, daiktų pri- 
klausomybės gali būti egzekvuojamos 
Ir aprašomos tik kartų su daiktais, nuo 
kurių jos priklauso. Žemės priklauso- 
mybes sudaro įvairūs stovinti ant jų 
trobesiai, pav., gyvenamieji namai, tvar- 
tai, tvarteliai ir pan., reikalingas ūki- 
ninkui inventorius, pav., gyvuliai, akė- 
čios, dalgiai, įvairios ūkio mašinos ir 
pan. bei atsarga grūdų, bulvių, daržo- 
vių Ir pašaro, reikalinga gyvuliams ir 
dirbantiems ūkyje žmonėms išlaikyti. 
Trobesio priklausomybes sudaro visi 
tie daiktai, kurie yra su juo betarpiškai 
surišti, pav., durys, langai, įmūryti vei- 
drodžiai. įvairūs papuošalai Ir pan. 
Ūkininkams svarbu žinoti ir tai, jog 
sekvestratorius negali vykdyti egzeku- 
cijos vasaros darbymetėje, t. y., prade- 
dant nuo rūgpiūčio 1 d. iki spalių 15 d. 
Jeigu sekvestratorius elgiasi kitaip, 
negu čia nurodyta, egzekvuojamas turi 
teisę jį per 8 dienas apskųsti vietinei 
mokesčių įstaigai, kurios sprendimai 
šiuo atveju yra galutini. Negalima tačiau 
sekvestratoriui, priešintis jėga, slėpti 
nuo jo turto ir pan., nes už tai ir mo- 
Kesčių įstaiga, ir teismai labai smar- 
kiai baudžia. Be to, sekvestratorius, 
reikalui esant, turi teisę naudotis po- 
licijos pagalba, Juozva. 

